**Likumprojekta “Grozījumi Uzņēmumu ienākuma nodokļa likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Uzņēmumu ienākuma nodokļa likumā” (turpmāk – Likumprojekts) izstrādāts ar mērķi precizēt Uzņēmumu ienākuma nodokļa likuma (turpmāk - Likums) 9. pantā noteikto regulējumu nedrošajiem debitoru parādiem.Likumprojektā paredzēts, ka likums stāsies spēkā vispārējā kārtībā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, lai precizētu uzņēmumu ienākuma nodokļa (turpmāk - UIN) piemērošanu tiem nodokļu maksātājiem, kuriem ir saistošas prasības, kas noteiktas starptautiskajos finanšu pārskatu standartos (turpmāk- SFPS), tai skaitā SFPS Nr.9, vai tiem nodokļa maksātājiem, kuri, pamatojoties uz Gada pārskatu un konsolidēto gada pārskatu likumu izvēlas atsevišķus finanšu pārskatu posteņus novērtēt un norādīt saskaņā ar SFPS. Daļa no SFPS, tai skaitā SFPS Nr.9 Latvijas tiesību aktos tika pārņemti ar 2018. gada 1. janvāri. Latvijas Gada pārskatu un konsolidēto gada pārskatu likumā ir paredzēts, ka likumā minētajos gadījumos SFPS var izmantot kā labās prakses avotu, bet likumā noteiktiem sabiedrību veidiem finanšu pārskati pilnā apmērā ir jāsagatavo atbilstoši SFPS. Saskaņā ar SFPS Nr.9 (“Finanšu instrumenti”) finanšu instruments ir jebkurš līgums, no kura veidojas finanšu aktīvs vienam uzņēmumam un finanšu saistības vai pašu kapitāla instruments citam uzņēmumam. Līdz ar to finanšu aktīvs saskaņā ar SFPS Nr.9 ir naudas līdzekļi, līgumā noteiktas tiesības saņemt naudu, piemēram, debitoru parādi, un citi SFPS Nr.9 minētie aktīvi. Tā kā SFPS Nr.9 ir saistošs ar 2018. gada 1. janvāri, Likumprojektā ietverta norma, kas papildina Likuma Pārejas noteikumus, nosakot, ka iepriekš minētie grozījumi Likuma 9. pantā ir piemērojami uzkrājumiem (kredītzaudējumiem), kas izveidoti sākot ar 2018. gada 1. janvāri.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma 9. pantā noteikta kārtība uzņēmumu ienākuma nodokļa (turpmāk - UIN) piemērošanai nedrošajiem parādiem, saskaņā ar kuru ar UIN apliekamajā bāzē ir jāiekļauj debitoru parādu summu, kas: 1) iekļauta zaudējumos (izdevumos), ja pirms tam attiecīgajam debitora parādam nav izveidots uzkrājums un parādu summai nav piemērojams Likuma 9. panta trešajā daļā minētais atbrīvojums, vai 2) ir izveidota kā uzkrājums nedrošiem parādiem un iekļauta kā izmaksa peļņas vai zaudējumu aprēķinā, un 36 mēnešu laikā no uzkrājuma izveidošanas dienas parāds nav atgūts vai tam šajā periodā nav piemērojams Likuma 9. panta trešajā daļā minētais atbrīvojums. Saskaņā ar saistošajiem grāmatvedības tiesību aktiem sabiedrība nedrošo parādu tieši iekļauj zaudējumos, ja pirms tam nav bijuši izveidoti uzkrājumi vai noraksta no iepriekš izveidotajiem uzkrājumiem tad, kad tas kļuvis bezcerīgs (zaudēts bez cerībām to atgūt). Saskaņā ar Likuma 9. panta pirmās daļas 1. apakšpunktu ar nodokli apliekamajā bāzē ir jāiekļauj debitoru parādu summa, kas ir izveidota kā uzkrājums nedrošiem parādiem un iekļauta kā izmaksa peļņas vai zaudējumu aprēķinā, un 36 mēnešu laikā no uzkrājuma izveidošanas dienas parāds nav atgūts vai tam šajā periodā nav piemērojams Likuma 9. panta trešajā daļā minētais atbrīvojums. Lai piemērotu minēto normu nodokļa maksātajam ir jānodrošina uzkrājuma izveidošanas izsekojamība katram individuālam debitora parādam. SFPS Nr.9, kas pieņemts saskaņā ar Eiropas Parlamenta un Padomes 2002.gada 19.jūlija regulu (EK) Nr. 1606/2002 par starptautisko grāmatvedības standartu piemērošanu, un kas Latvijas tiesību aktos pārņemts no 2018. gada 1. janvāra, cita starpā nosaka, ka nodokļa maksātāji veido uzkrājumus nedrošajiem parādiem procentuāli no kopējās debitoru parāda summām, klasificējot tos grupās, atkarībā no atgūšanas risku apmēriem. SFPS Nr. 9 nosaka, ka kredītrisks un iespējamie kredītzaudējumi ir jānovērtē visiem finanšu aktīviem un uzkrājumi (kredītzaudējumi) ir jāveido arī tādos gadījumos, ja atsevišķiem debitoriem grupā riska nav vai tas ir zems. Līdz ar to atbilstoši Likuma 9. panta pirmās daļas 1. apakšpunktam šādiem nodokļu maksātājiem var rasties pienākums maksāt nodokli par uzkrājumu, kurš izveidots pirms vairāk kā 36 mēnešiem, neskatoties uz to, ka konkrētā parāda kredītriska novērtējums ir zems vai tas nav būtiski palielinājies.Gada pārskatu un konsolidēto gada pārskatu likuma normas paredz iespēju atsevišķus finanšu pārskatu posteņus atzīt, novērtēt un norādīt finanšu pārskatā saskaņā ar SFPS. Šādā gadījumā sabiedrības sagatavoto gada pārskatu revidē (pārbauda) zvērināts revidents un sniedz revidenta ziņojumu par veiktās revīzijas (pārbaudes) rezultātiem.Ņemot vērā minēto, Likuma 9.panta pirmā daļa tiek papildināta ar trešo punktu, kurā noteikta kārtība, kādā UIN par nedrošajiem parādiem maksā tie nodokļu maksātāji, kuri uzkrājumus veido saskaņā ar SFPS Nr.9. Saskaņā ar šo punktu ar nodokli apliekamajā nodokļa bāzē iekļaut tādu debitoru parādu, par kuru izveidots uzkrājums un kura atzīšana pārtraukta atbilstoši debitoru parādu (finanšu aktīvu) atzīšanas, atgūšanas un norakstīšanas (aktīva atzīšanas pārtraukšanas) politikai, bet ne vēlāk kā 60 mēnešu laikā no parāda rašanās brīža, ja parādam šajā periodā nav piemērojams šā panta trešajā daļā minētais atbrīvojums. 60 mēnešu termiņš noteikts, ņemot vērā Komerclikumā paredzēto noilgumu no komercdarījumiem izrietošajiem prasījumiem, un to, ka noilgums tiesību aktos paredzētā kārtībā var tikt apturēts vai pārtraukts. Pretējā gadījumā šie nodokļu maksātāji būtu labvēlīgākā situācijā salīdzinot ar kredītiestādēm, kurām nav pieļaujams neierobežotu laika periodu parādu neatgūt un nenorakstīt.Likuma 9. pants papildināts ar septīto daļu, kas nosaka kritērijus, kuri jāievēro 9. panta pirmās daļas trešā punkta piemērošanai, tai skaitā debitora parāda izsekojamība un zvērināta revidenta atzinums par korektu starptautiskā grāmatvedības standarta Nr.9 “Finanšu instrumenti” ievērošanu, kā arī prasība nodokļa maksātājam izveidot politiku uzkrājumos (kredītzaudējumos) iekļautā debitoru parāda atgūšanai un norakstīšanai (aktīva atzīšanas pārtraukšanai). Ņemot vērā, ka pastāvīgajām pārstāvniecības, kas reģistrētas Latvijā, UIN aprēķināšanai veic nodalītu grāmatvedības uzskaiti no tā galvenā uzņēmuma, Likuma 9.pants tiek papildināts ar astoto daļu, kas paredz kritērijus Latvijā reģistrētai pastāvīgajai pārstāvniecībai, kurus ievērojot, par nedrošajiem debitoru parādiem izveidotos uzkrājumus pārstāvniecībai nav jāietver ar UIN apliekamajā bāzē.Papildus tam, lai dotu papildus laiku nepiemērot UIN attiecībā uz tiem debitoru parādiem, par kuriem izveidots uzkrājums un par kuru ierosināta maksātnespēja, Likuma 9.panta pirmās daļas 1.punktā tiek iekļauta iespēja šādiem uzkrājumiem piemērot 60 mēnešu termiņu, kurā parāds var tikt atgūts.Likumprojektā paredzētais regulējums attiecas vienādi uz visiem nodokļa maksātājiem, līdz ar to neparedz atšķirīgu attieksmi pret juridiski un faktiski salīdzināmiem nodokļu maksātājiem, tādējādi Likumprojekts neparedz komercdarbības atbalsta sniegšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi UIN maksātāji |
| 2. | Tiesiskā regulējuma ietekme uz tautsaimniecību un administratīvo slogu | Nodokļa maksātājiem, kuri finanšu pārskatu sagatavošanai piemēro SFPS, ir nepieciešams iesniegt zvērināta revidenta ziņojumu, līdz ar to Likumprojektā iekļautās normas nerada papildus izmaksas un administratīvo slogu.  |
| 3. | Administratīvo izmaksu monetārs novērtējums | Netiek novērtēts, jo papildus administratīvās izmaksas nerodas.  |
| 4. | Atbilstības izmaksu monetārs novērtējums | Nav.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Fiskālā ietekme vērtējama kā neitrāla, taču precīzs ietekmes aprēķins nav nosakāms, jo nav pieejami precīzi dati par Latvijas nodokļu maksātājiem, kuru UIN aprēķinus ietekmēs Likumprojekta ietvertais regulējums. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. |
| 8. Cita informācija | Nav nepieciešams veikt izmaiņas UIN deklarācijas sagatavošanas kārtībā.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, 2021. gada 8. martā publicējot uzziņu par Likumprojekta izstrādes uzsākšanu Finanšu ministrijas mājas lapā.Likumprojekta izstrādē tika iesaistīti arī Latvijas Zvērinātu revidentu asociācijas (LZRA) pārstāvji. |
| 2. | Sabiedrības līdzdalība projekta izstrādē | Finanšu ministrijas tīmekļvietnē sadaļā “Tiesību aktu projekti”- “Nodokļu politika”, <https://www.fm.gov.lv/lv/likumprojekts-grozijumi-uznemumu-ienakuma-nodokla-likuma> tika publicēta informācija par Likumprojekta izstrādi, nodrošinot sabiedrības pārstāvju iespēju līdzdarboties projekta izstrādē – sniedzot viedokļus par projektu. Informācija par Likumprojekta izstrādi ir publicēta Ministru kabineta tīmekļvietnes sadaļā “Sabiedrības līdzdalība” - “Ministru kabineta diskusiju dokumenti”, <https://www.fm.gov.lv/lv/likumprojekts-grozijumi-uznemumu-ienakuma-nodokla-likuma>.Likumprojekts pēc tā izsludināšanas Valsts sekretāru sanāksmē būs publiski pieejams Ministru kabineta tīmekļvietnes sadaļā „Tiesību aktu projekti”.  |
| 3. | Sabiedrības līdzdalības rezultāti | Likumprojektu atbalstīja Latvijas Zvērinātu revidentu asociācija, kā arī nodokļu konsultantu pārstāvošās sabiedrības. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neietekmēs pārvaldes funkcijas, nebūs nepieciešama jaunas institūcijas izveide, likvidācija un reorganizācija un tiks izpildīts esošo cilvēkresursu ietvaros. |
| 3. | Cita informācija | Nav. |

Finanšu ministrs J.Reirs

Spridzāne 29119241

Ina.Spridzane@fm.gov.lv